Езра Паунд
Оплакване

Превод от английски: Николай Кънчев, 1993

chitanka.info

Замря завинаги последната въздишка,

замират всичките тревожни ветрове на здрача.

Ето я чудната смърт!

Замира пламъкът въодушевяващ.

Замира пляскането на крилата,

които трепкаха във въздуха над нашите глави.

Ето я чудната смърт!

Замират и желанията гузни,

замират трепетите вече

от засрещания на ръцете.

Ето я чудната смърт!

Замря пресъхналият извор,

замират и местата ни за срещи

(Ето я чудната смърт!)

Камбанемея.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.